برطانیہ میں خوفناک دھماکا 6 زخمی مکانات نذرآتش

برطانوی شہر لیسیسٹر میں خوفناک دھماکا ہوا جس کی آواز کئی میل دور تک سنی گئی۔

خبر کا کوڈ: 485

تاریخ: 26 February 2018 - 14:00

مقدس دفاع نیوز ایجنسی کی بین الاقوامی رپورٹر رپورٹ کے مطابق یہ دھماکا لندن سے 145 کلومیٹر دور لیسیٹر شہر میں ہوا۔ دھماکے کی گونج میلوں دور تک سنی گئی ۔

پولیس نے اسے غیر معمولی واقعہ قرار دیا اور فوری طور پر امدادی کارروائیاں شروع کردیں۔ یہ دھماکا ایک اسٹور میں ہوا ہے جس کے اوپر مکانات اور اطراف کی دکانوں کو بھی نقصان پہنچا ہے۔ دھماکے سے اب تک 6 افراد کے زخمی ہونے کی اطلاعات ہیں جن میں سے 2 کی حالت تشویشناک بتائی جاتی ہے۔

پولیس کے مطابق یہ دھماکا ہنکلے روڈ پر واقع ویسٹرن پارک اسٹور میں ہوا ہے اور پولیس نے ایک ٹوئٹ میں کہا ہے کہ اس وقت چھ فائر انجن آگ بجھانے کی سر توڑ کوشش کررہے ہیں تاہم دھماکے میں ایک اسٹور مکمل طور پر تباہ ہوگیا ہے۔

برطانوی پولیس کا کہنا ہے کہ دھماکے کو بڑے واقعے کے طور پر لے رہے ہیں۔ برطانوی میڈیا کے مطابق فوری طو ر پر دھماکے کی وجہ معلوم نہیں ہو سکی ہے۔

پیغام کا اختتام/